#  Р Е П У Б Л И К А Б Ъ Л ГА Р И Я

#  МИНИСТЕРСТВО НА ЗДРАВЕОПАЗВАНЕТО

##  **РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**УТВЪРДИЛ :**

**ОТЧЕТ**

**За осъществена дейност**

**от**

**гл. инспектор Албена Димитрова, Дирекция „Медицински дейности“ - регионален координатор,**

**определен със Заповед № РД-01-17/24.01.2025г. на Директора на РЗИ- гр. Враца**

**и**

**гл. инспектор Димо Рашоевски, Дирекция „Медицински дейности“**

**по Националната програма за подобряване на майчиното и детско здраве /2021-2030/**

**за периода м. януари - м. юни 2025г. в: „МБАЛ-Бяла Слатина“ ЕООД, „МБАЛ -„Св. Иван Рилски“ ЕООД – гр. Козлодуй“ ЕООД, „МБАЛ-Христо Ботев“ АД, гр. Враца, ЗКЦ за майчино и детско здраве към „МБАЛ-Христо Ботев” АД, гр. Враца и „МБАЛ-Мездра“ ЕООД и в здравни и учебни заведения на територията на област Враца.**

**Относно:** *Извършване на проверка на дейностите, финансирани по Национална програма за подобряване на майчиното и детско здраве за**периода м.* ***м. януари - м. юни 2025 година*** *в* ***област Враца****.*

Извършени дейности от 01.01.2025 г. до 30.06.2025 г. в ЛЗБП в област Враца, които имат сключени договори за дейности, финансирани поНационална програма за подобряване на майчиното и детско здраве – „МБАЛ-Христо Ботев” АД, гр. Враца, „МБАЛ-Мездра“ ЕООД, гр. Мездра, „МБАЛ ”Св. Иван Рилски” – Козлодуй“ ЕООД, гр. Козлодуй и „МБАЛ- Бяла Слатина“ ЕООД, гр. Бяла Слатина и в здравни и учебни заведения на територията на област Враца, относно:

1. Организация на дейностите по НППМДЗ;
* Заповеди за определяне на реда, отговорниците и помещенията;
* Спазването на реда, определен със заповед, относно организация на дейностите;
* Наличие на актуална информация на интернет-страницата на лечебното заведение, както и за дейността на Здравно-консултативния център (ЗКЦ);
1. Изпълнение на дейностите по НППМДЗ

 – Провеждане на неонатален слухов скрининг в „МБАЛ-Христо Ботев” АД, гр. Враца, „МБАЛ-Мездра“ ЕООД, гр. Мездра, „МБАЛ ”Св. Иван Рилски” – Козлодуй“ ЕООД, гр. Козлодуй и „МБАЛ- Бяла Слатина“ ЕООД, гр. Бяла Слатина;

 - ЗКЦ за майчино и детско здраве към „МБАЛ-Христо Ботев” АД, гр. Враца.

**І. Провеждане на неонатален слухов скрининг** в „МБАЛ-Христо Ботев” АД, гр. Враца, „МБАЛ-Мездра“ ЕООД, гр. Мездра, „МБАЛ ”Св. Иван Рилски” – Козлодуй“ ЕООД, гр. Козлодуй и „МБАЛ- Бяла Слатина“ ЕООД, гр. Бяла Слатина.

**1.** В хода на проверката като източници бяха ползвани:

 1. Заповеди за извършване на неонатален скрининг;

 2. История на новороденото;

 3. Декларации за информирано съгласие за провеждане на скрининг и информация за родителите;

 4. Епикризи;

 5. Фиш за регистрирани процедури по клинични пътеки;

 6. Документи за неонатален скриниг;

 7. Отчетни документи по програмата.

**2**. В проверените ЛЗ се извършва масов неонатален скриниг в съответствие със заповед на ръководителя на съответното ЛЗ, в която са регламентирани редът за извършване на изследване на слуха на всички новородени или постъпили в неонатологично отделение, мястото за извършване на изследването, отговорник за отчетността и организацията, начинът за отчитане на дейността и образци на документи. Заповедите са актуални.

**2.1.** В област Враца за периода 01.01. - 30.06.2025 год. са проведени изследвания на слуха на новородени деца – слухов скрининг с апарат за отоакустични емисии в четири лечебни заведения за болнична помощ „МБАЛ-Христо Ботев” АД, гр. Враца, „МБАЛ-Мездра“ ЕООД, гр. Мездра, „МБАЛ ”Св. Иван Рилски” – Козлодуй“ ЕООД, гр. Козлодуй и „МБАЛ- Бяла Слатина“ ЕООД, гр. Бяла Слатина.

Всяко лечебно заведение е издало заповед, с коята са определи реда, помещенията и начина за провеждане слухов скрининг на новородени. Лечебните заведения разполагат с изолирани помещения за провеждане на изследването, осигурени са с необходимите условия и оборудване за изследване на децата. Отговорниците за организацията и отчетността на проведените изследвания ежемесечно са отчитали своята дейност.

 Преди провеждане на изследванията родител или настойник е бил информиран за целта на изследването и е подписвал „Информирано съгласие за провеждане на слухов скрининг на новородено дете.”

 Изследването се извършва в специално обособено за целта помещение от преминала обучение сестра или акушерка, в присъствие на дежурния лекар, майката или настойник на детето. Изследването се вписва в регистър. Резултатът се отразява в история на заболяването, епикризата и документите за регистриране на процедури по клинични пътеки. Посочва се датата на изследването. В случай на незадоволителни резултати от изследването скринингът се повтаря след 7 дни.

**2.1.1** „***МБАЛ-Христо Ботев” АД, гр. Враца*** сключва годишен договор в изпълнение на НППМДЗ със Министерство на здравеопазването РД-06-252/05.08.2024г . Изпълнителният директор издава Заповед, с която е определен редът и начинът за провеждане слухов скрининг на новородени.

***За периода 01.01. - 30.06.2025 год.*** са родени 92 деца, броят на проведен слухов скрининг на новородени деца е 89. За всички изследвани деца са попълнени декларации за информирано съгласие, неразделна част от ИЗ на детето. През отчетния период не са установени отклонения от нормата на новородени след провеждане слухов скрининг, като 1 родено дете през м. декември е изследвано през м. януари, 3 родени деца през м. януари са изследвани през м. февруари, 1 родено дете в м. февруари е преведено в друго лечебно заведение (ДЛЗ), 2 родени деца през м. февруари са изследвани през м. март, 2 родени деца м. март са изследвани през м. април, 1 преведено през м. април в ДЛЗ, 1 родено дете през м. април е изследвано през м . май, 1 родено в м. юни дете е преведено в ДЛЗ и 1 родено през м. юни се изследва през м. юли.

През първото тримесечие на 2025г. са родени 47 деца, докато през второ тримесечие на 2025г. са родени 45 деца. Общо родените деца за първото полугодие на 2025г. са 92, проведен е неонатален слухов скрининг на 89 новородени деца. Наблюдава се тенденция за намаляване на раждаемостта на родените през първото полугодие на 2025г. с 32 броя по-малко родени деца (92 родени деца), в сравнение с първото полугодие на 2024г. (124 родени деца). Броят на изследваните деца през първото полугодие на 2024г. са 118, докато за този период на 2025г. са 89.

 **„МБАЛ-Христо Ботев” АД, гр. Враца**

* + - 1. ***ЗКЦ за майчино и детско здраве към „МБАЛ-Христо Ботев” АД, гр. Враца.***

В хода на проверката като източници бяха ползвани:

 1. Заповеди за дейността на ЗКЦ;

 2. Интернет страница;

 3. Регистър на лицата, потърсили услугите на ЗКЦ - Журнал ЗКЦ;

 4. Карти за осъществени консултации;

 5. Отчетни документи по програмата.

 В „МБАЛ-Христо Ботев” АД, гр. Враца със Заповед №188/24.09.2015 г. е създаден ЗКЦ за майчино и детско здраве. В него работят координатор, социален работник и психолог. ЗКЦ е осигурен с помещение, телефон, компютър и интернет. Със Заповед №39/01.04.2022 г. и Заповед №33/27.01.2023 г. е актуализиран съставът на работещите специалисти. В актуализираната Заповед е определена организацията на информационните, логистични и координационни дейности, осъществявани в ЗКЦ; редът за предоставяне на специализирани консултации и домашни посещения; медицинските и немедицински специалисти, ангажирани с изпълнение на дейностите в ЗКЦ. Има изготвен времеви график за консултации, а при необходимост се плануват консултации със специалист.

 На интернет страницата на ЛЗ е публикувана информация за дейностите, предоставяни от ЗКЦ, данни за контакт.

 За дейността на центъра са осигурени двама координатори: Йоана Филипова от отделението по акушерство и гинекология, която организира и координира дейността на ЗКЦ по отношение на родилки и бременни и Ваня Найденова от отделението по съдебна медицина, която организира и координира дейността на ЗКЦ по отношение на децата. Координаторите събират и анализират данни за хоспитализираните деца, бременни и родилки и заявените от тях нужди от осигуряване на подкрепа от психолог и социален работник, поддържат база данни за дейностите по програмата, предоставят логистична помощ и координират дейностите за подкрепа на потребителите, изготвят ежемесечните отчети за дейността на ЗКЦ.

 В ЗКЦ работи психолог-Николай Борисов, консултиращ бременни и родилки. Същият изготвя график и организира предоставянето на специлизирани консултации от медицински и немедицински специалисти за деца с увреждания, деца с хронични заболявания, недоносени деца, родилки и бременни с патология на бременността на място в ЗКЦ или в дома по искане на лекар. Предоставя логистична помощ и координира дейности за подкрепа на семействата на деца с хронични заболявания, увреждания и недоносени деца

 В ЗКЦ работи и социален работник-Даниела Борисова, който при необходимост насочва и осъществява контакти с отделите по закрила на децата и социалните служби, събира информация и при нужда подпомага майката в избор на личен лекар за детето. Социалният работник предоставя информация на ДАЗД при установяване на деца в риск.

През първото полугодие на 2025 г. броят на лицата /деца, бременни, родилки/, отразени в регистъра на лицата посетили ЗКЦ е 108 броя. Извършени са в ЗКЦ към „МБАЛ -Христо Ботев” АД, гр. Враца консултации от медицински специалист са 93, общият брой на консултации на деца с хронични заболявания и увреждания е 31, общият брой консултации на бременни жени е 62, общият брой консултации от психолог на бременни жени/родилки от психолога са 38, а броят консултации от социален работник - 52.

**За периода 01.01.2025 год. - 30.06.2025 год**. са проведени разговори с всички бременни и родилки. Предложена е психологична подкрепа/консултации. На лицата, посетили ЗКЦ, се предоставя информация за избор на личен лекар. Осъществява се помощ и подкрепа на семействата с деца с увреждания или недоносени деца. При проверката се установи, че консултации са правени в ЗКЦ, няма осъществявани домашни посещения, поради липса на необходимост от такива. За всяка осъществена консултация се попълва ”Карта за осъществена консултация”, която е оформена с всички реквизити. Съхранява се в ЗКЦ, вписват се допълнителните прегледи от специалист по АГ, извършени след прегледите по реда на чл. 19 от Наредба № 26 от 2007 г. за предоставяне на акушерска помощ на здравно неосигурени жени и за извършване на изследвания извършване обхвата на задължителното здравно осигуряване на деца и бременни жени - 25 броя.

**2.1.2. *„МБАЛ ”Св. Иван Рилски”- Козлодуй“ ЕООД, гр. Козлодуй –*** сключва договор в изпълнение на НППМДЗ със Министерство на здравеопазването РД-06-259/05.08.2024г. Директорът на лечебното заведение издава Заповед, с която се определя редът, начинът за провеждане слухов скрининг на новородени.

***За периода 01.01.-30.06.2025 год*** са родени 10 деца и са изследвани 7 деца.

**В периода м. януари - м. март 2025г**.:

* 1 брой мъртвородено дете през месец януари на дата 30.01.2025г. в 03:30 часа, Fоetus mortus, Съобщение за раждане № 4, издадено на 30.01.2025г. и издадено съобщение за перинатална смърт; майка - Фроса Красимирова Цветкова;
* 1 брой мъртвородено през месец февруари на дата 18.02.2025г. в 04:15 часа, Fоetus mortus, Съобщение за раждане № 6, издадено на 18.02.2025г. и издадено Съобщение за перинатална смърт ; майка - Катя Кирилова Цветкова;
* 1 брой родено през месец февруари е преведено в ДЛЗ.

**В периода м. април - м. юни 2025г.:**

* 2 броя живородени деца и 2 броя извършени изследвания.

Преди провеждане на изследванията родител или настойник е бил информиран за целта на изследването и е подписвал „Информирано съгласие за провеждане на слухов скрининг на новородено дете.”

Наблюдава се намалена раждаемост – спада броят на децата, родени през първото шестмесечие на 2024г. в сравнение с първото шестмесечие на 2025г. В първото полугодие на 2024г са родени 23 деца, а броят на изследваните деца е 22, в сравнение с първото полугодие на 2025г., когато **са родени само 10 деца и изследвани 7 деца**.

 ***„ МБАЛ ”Св. Иван Рилски”- Козлодуй“ ЕООД, гр. Козлодуй***

**2.1.3. *„МБАЛ-Мездра“ ЕООД, гр. Мездра*** сключва договор в изпълнение на НППМДЗ със Министерство на здравеопазването РД-06-262/05.08.2024г. Издадена е Заповед от Директора на ЛЗ за определяне редът, начинът за провеждане слухов скрининг на новородени. Преди провеждане на изследванията, родител или настойник е бил информиран за целта на изследването и е подписвал „Информирано съгласие за провеждане на слухов скрининг на новородено дете.”

З***а периода 01.01. - 30.06.2025 год.*** са родени 35 деца и изследвани 29 деца.

През второто тримесечие са родени 18 деца и са изследвани 16 деца, като1 родено дете през м. май е преведено в ДЛЗ и 2 бебета, родени м. май са изследвани през м. юни и 1 родено дете през м. юни е изследвано през м. юли на 2025г.

Наблюдава се увеличаване на броя деца, родени през първото полугодие на 2025г, в сравнение с първото шестмесечие на 2024г. През първото полугодие на 2024г. са родени 30 деца и са изследвани 28 деца.

 ***„МБАЛ-Мездра“ ЕООД, гр. Мездра***

**2.1.4. *„МБАЛ-Бяла Слатина“ ЕООД, гр. Бяла Слатина*** сключва договор в изпълнение на НППМДЗ със Министерство на здравеопазването РД*-06-273/05.08.2024г. и със*  Заповед №836/30.11.2021г., Заповед № 26/17.01.2023г. и Заповед № 239/08.04.2025г. се определя редът, начинът за провеждане слухов скрининг на новородени.

***За периода 01.01.-30.06.2025 год***. са родени 81 деца, изследвани са 78 деца.

Родени са 15 деца през м. април и са изследвани 12 броя новородени , от тях 2 деца са преведени в ДЛЗ. Едно дете, родено през м. март, е изледвано в месец април.

През м. май са родени 10 броя деца и са изследвани 8 броя. Две новородени родени през м. май са преведени в ДЛЗ . Едно дете, родено през м. май, е изследвано в м.юни. Едно новородено дете през м. юни е преведено в ДЛЗ.

През м. юни са родени 12 деца, от тях 1 дете е преведено в ДЛЗ. Изследвани са 12 деца.

Наблюдава се повишаване на броят родени деца през първото шестмесечие на 2025г., в сравнение с първото шестмесечие на 2024г. През първото полугодие на 2024г. са родени 82 деца и са изследвани 75, докато през първото полугодие на 2025г. са родени 81 и са изследвани 78 деца.

 ***„МБАЛ- Бяла Слатина“ ЕООД, гр. Бяла Слатина***

**II**. Общо в Област Враца за периода 01.01.-30.06.2025 год. са **родени 213 и са изследвани 202** деца. При провеждане на провеждане слухов скрининг на новородени не са установени отклонения от нормата.

Изследванията обхващат новородени деца в деня преди или в деня на изписването. На деца, които са преведени в други ЛЗ не е правен скрининг. Няма регистриран отказ от майките за провеждане на изследването слухов скрининг.

Отчитането на дейността се извършва съгласно сроковете от договора, като отчетните документи се изготвят в два екземпляра - един, който се съхранява в ЛЗ и един, който се изпраща в МЗ. ЛЗ изпращат отчетни документи и на РЗИ-Враца.

 В проверените ЛЗ се съхранява документацията, в която са отразени резултатите от изследванията и подписаните информирани съгласия и беше осигурен достъп до тях на комисията. Предоставени са копия от договорите и допълнителните споразумения към тях между лечебните заведения и Министерство на здравеопазването..

 Финансовите отчети се извършват съгласно сроковете от договора, като отчетните документи се изготвят в два екземпляра – един, който се съхранява в ЛЗ и един, който се изпраща в МЗ.

 На сайта на РЗИ-Враца в раздел „Проекти и програми“, периодично се публикуват и материали за реализираните по програмата здравно-информационни, здравно-обучителни, здравно-консултативни, медико-социални дейности, психологически консултации за бременни, родилки и деца с увреждания и хронични заболявания. В обновения сайт на РЗИ-Враца в раздел регистри - медицински дейности - профилактика и промоция се публикуват отчети и дейности по НППМДЗ.

 Отчитането на дейността се извършва съгласно сроковете от договора, като отчетните документи се изготвят в два екземпляра – един, който се съхранява в ЛЗ и един, който се изпраща в МЗ. Отчетните документи се представят на хартиен носител съгласно Образеца.

 На комисията от РЗИ-Враца беше предоставена информация и достъп до документацията за дейността на ЗКЦ.

**III**. **Извършени дейности, изпълнявани от РЗИ - ВРАЦА, по Националната програма за подобряване на майичното и детско здраве 2021-2030 г.:**

**1**. Информационни и други дейности за повишаване на информираността и здравната култура по отношение на репродуктивното здраве и семейното планиране. Проведени са работни срещи със старшите акушерки на акушеро-гинекологичните отделения на „МБАЛ-Христо Ботев” АД, гр. Враца, „МБАЛ-Мездра“ ЕООД, гр. Мездра, „МБАЛ ”Св. Иван Рилски” – Козлодуй“ ЕООД, гр. Козлодуй и „МБАЛ- Бяла Слатина“ ЕООД, гр. Бяла Слатина за повишаване на информираността на родилките и бременните жени на тема: " Вредни навици преди забременяване и по време на бременност“.;

**2**. Информационни и други дейности, свързани с промоция на здраве и превенция на заболяванията в детска възраст - проведени в ДГ " Звездичка" на с. Зверино и ДГ " Зора", гр. Роман с медицински и немедицински персонал на теми:

1. "Тютюнопушене и бременност"; 2. "Основни аспекти на здравословното хранене в детска възраст"; 3. "Живей здравословно “; 4. Движението е здраве".

Разпространени са информационни материали на същите теми.

**3**. Поддържане на актуална информация за дейността на ЗКЦ на интернет-страниците на РЗИ и на лечебните заведения с акушеро-гинекологично отделение, в които са разкрити ЗКЦ на „МБАЛ - Христо Ботев“ АД, гр. Враца и АГО на „МБАЛ - Христо Ботев“ АД, гр. Враца , МБАЛ „Св. Иван Рилски“ ЕООД, гр. Козлодуй, „МБАЛ - Мездра“ ЕООД, гр. Мездра, „МБАЛ - Бяла Слатина“ ЕООД гр. Бяла Слатина;

**4**. Работна среща между регионалните координатор и заместник-регионален координатор за РЗИ-Враца със социален работнк, психолог и координатор от ЗКЦ, относно раждането и отглеждането на недоносени деца и деца с увреждания.

**5**. Проведена лекция на студенти във Филиал „ Проф. д-р Иван Митев“-Враца, Медицински унивеситет София на тема: „ Първи грижи за недоносени деца и новородени с ниско тегло“;

**6**. Изработване на здравно-обучителни и информационни матириали (флаери/дипляни) на тема: " **Добре дошли в света на малките герои"- информационно ръководство за настоящи и бъдещи родители:** **1**. "Първи грижи за недоносени деца и новордено с ниско тегло в дома"; **2.**Първи грижи за недоносени деца и новордено с ниско тегло в лечебно заведение"; **3**. Често срещани причини за раждане на недоносени бебета и деца с ниско тегло".

**7.**Методически указания и помощ по оформянето на интернет страницата на Здравно -консултативния център към " МБАЛ -Христо Ботев" АД, гр. Враца и на интернет страницата на лечебните заведения по НППМДЗ;

**8.** Здравно-образователна беседа на тема: "Вейпове и наркотична зависимост" на ученици от 9б клас на ПГТР - гр. Враца.

**Приложен е детайлен отчет по унифицирана форма по образец към отчета за осъществената дейност от РЗИ-Враца за първото полугодие на 2025г. по НППМД.**

 **ЗАКЛЮЧЕНИЕ:**

* В Област Враца за периода 01.01.-30.06.2025 год. са родени 213 и са изследвани 202 деца.
* Наблюдава се тенденция за намаляване на раждаемостта в Област Враца.
* При провеждане на провеждане слухов скрининг на новородени не са установени отклонения от нормата.
* Не е извършен неонатален слухов скрининг на деца преведени в други лечебни заведения.
* Няма регистриран отказ от майките за провеждане на изследването слухов скрининг.
* Отчитането на дейността се извършва съгласно сроковете от договора, като отчетните документи и финасовите отчети се съхраняват в лечебните заведения. Изготвят се допълнителни екземпляри и се изпращат до министерство на здравеопазването и РЗИ.
* В ЛЗ не са установени затруднения, които да пречат за изпълнение на дейността по НППМДЗ.

 Извършената дейност от проверените лечебни заведения отговаря на изискванията за извършени дейности по НППМДЗ

 РЗИ - Враца оказва подкрепа на лечебните заведения във връзка с изпълнение на дейностите по програмата.

**Изготвил:**

1. Албена Димитрова, гл.инспектор,

регионален координатор по НППМДЗ;

1. Димо Рашоевски, гл.инспектор в ДМД;

**Съгласувал:**

Д-р Красимира Алексиева-Виткова

Директор „Дирекция МД“;

Д-р Ирена Видинова

*Заместник -директор на Регионална здравна инспекция-Враца*